Stafrænar útsendingar RÚV hefjast 30. september | 641.is
Stafrænar útsendingar RÚV hefjast 30. september
Gamla dreifkerfinu verður lokað á eftirtöldum stöðum 30. sept
Nýtt dreifikerfi RÚV með stafrænum sjóvarpssendingum verður virkjað og gamla dreifikerfinu lokað 30. september 2014 nk. Með stafrænum sjónvarpssendingum, í gegnum loftnet, stórbatnar þjónusta RÚV við sjónvarpsáhorfendur um land allt. Frá þessu segir á vef RÚV.
Til að ná stafrænum útsendingum þarf í fæstum tilvikum aukabúnað. Þorri sjónvarpstækja sem hefur verið seldur á Íslandi undanfarin ár styður útsendingarstaðalinn DVB-T og nýjustu tækin DVB-T2. Þeir sem eiga eldri tæki (t.d. túbusjónvörp eða eldri flatskjái) þurfa hins vegar að kaupa stafræna móttakara sem fást víða. Þeir sem kaupa sjónvarpsáskrift um ADSL eða ljósleiðara á vegum Vodafone og Símans þurfa engar breytingar að gera en athugið að þótt RÚV sé dreift um þessi kerfi eru þau ekki hluti eigin kerfis RÚV.
Spurningar og svör um stafrænu útsendingarnar.
Fyrri greinSpilað og sungið í göngum
Næsta greinMikil mengun mælist í Mývatnssveit